
	Sakstittel: Ny strategi for Det matematisk-naturvitenskapelige fakultetet

De viktigste problemstillingene:
Universitetet i Oslo sin Strategi 2020 er fra 2010 og MN fakultetets strategi Visjon 2020 er fra 2011. Disse styringsdokumentene har utgjort en god plattform for fakultetets virksomhet. 
Vi trenger nå å planlegge hvordan realfag og teknologi ved Universitetet i Oslo skal utvikle seg mot 2025-30 og ønsker å starte arbeidet med en ny strategi for fakultetet. 

Dekanen har gitt et oppspill til denne strategi-prosessen i sin blogg Med blikket mot 2030 (se under). Sakene 3 og 4 på dagens agenda har også belyst ulike aspekter av fakultetets virksomhet som blir viktige i en ny strategi. 

Fakultetsledelsen tar sikte på å starte dette arbeidet nå. Ulike aspekter av strategi-arbeidet vil bli tatt opp på de fleste styremøtene i tiden som kommer. Styreseminaret 16. – 17. oktober vil ha fakultetets strategi som hovedsak.

Vi tar sikte på å bruke to-tre år på denne prosessen og legger opp til god involvering fra murarbeiderne på fakultetet og samarbeidspartnere i næringsliv og offentlig sektor. Nytt rektorat på UiO som er på plass fra høsten 2017 vil trolig også gi føringer og rammebetingelser for dette arbeidet.



Vedtaksforslag:
Fakultetsstyret støtter at det startes et arbeid med en revisjon av fakultetets strategi



Følgende dokumenter gir nyttig bakgrunn for fakultetets strategi-arbeid:

Med blikket mot 2030 – Morten Dæhlen
https://titan.uio.no/node/2184

Strategi 2020 – Universitetet i Oslo
http://www.uio.no/om/strategi/Strategi2020Norsk.pdf

Visjon 2020 - en strategi for Det matematisk-naturvitenskapelige fakultet
http://www.mn.uio.no/om/strategi/visjon-2020.html

MN fakultetets Årsplan for 2017-2019
http://www.mn.uio.no/om/strategi/planer-rapporter/mn-aarsplan2017.pdf

